Bronius Špakauskas

Bronius Špakauskas (g. 1954 m. sausio 8 d. Irkutsko srityje, Rusijoje) – Lietuvos neurochirurgas, medicinos mokslų daktaras, ilgametis Kauno klinikų Stuburo neurochirurgijos skyriaus vadovas, Alytaus rajono garbės pilietis.Alytaus rajono savivaldybės garbės piliečiai 

 Biografija 

Iš tremties su tėvais grįžo į Alytaus rajono Atesninkų I kaimą, Simno seniūniją, tėvo tėviškę, kur prabėgo vaikystė, mokėsi Simno vidurinėje mokykloje. Ją baigęs, 1971 m., įstojo į Kauno medicinos universitetą.

Nuo 1978 m. dirba Kauno klinikose, neurochirurgijos srityje.

1993 m. suteikta aukščiausia gydytojo neurochirurgo kvalifikacinė kategorija.

Nuo 1998 m. vadovauja Kauno klinikų Stuburo neurochirurgijos skyriui.

2007 m. apgynė Lietuvos respublikos medicinos mokslų daktaro disertaciją „Trauminio nugaros smegenų pažeidimo ir stuburo kanalo susiaurėjimo sąsajų tyrimas“.Daktaro disertacija „Trauminio nugaros smegenų pažeidimo ir stuburo kanalo susiaurėjimo sąsajų tyrimas“

2014 m., pagerbiant labiausiai savo profesijai atsidavusius Kauno gydytojus, skirta nominacija „Metų iniciatyva“ už pasiekimus ir naujoves.

Darbo ir mokslo tyrinėjimų kryptis – stuburo ligų chirurginis gydymas, Įdiegė naujas stuburo ligų gydymo metodikas, yra minimaliai invazinių stuburo operacijų pradininkas Lietuvoje.

Yra paskelbęs daugiau kaip 100 spausdintų darbų stuburo chirurgijos klausimais Lietuvos ir užsienio medicinos spaudoje, dalyvauja ir skaito pranešimus tarptautinėse neurochirurgų konferencijose.

 Šaltiniai 

Kategorija:Lietuvos gydytojai